159VTT 7.0 - Alfa Amore: Az internetes Alfa Romeo közösség
159VTT 7.0
Hetedik alkalommal rendezik meg a 159-tulajdonosok a Velecei tavi találkozójukat, amelyre várnak szeretettel minden Alfa Romeo tulajdonost!
Események >> 2019
Időpont: 2019. május 31. - június 2. (péntek-szombat-vasárnap)
A helyszín a Velencei-tó partja, Magyarország egyik legjobb kempingje a Drótszamár Park és Kemping (H-2481 Velence, Kemping u. 2.).
A rendezvény főszervezője: droberto
A találkozó célja a családi kikapcsolódás, az Alfa Romeók, valamint a közös evés és ivás. Természetesen azokat is sok szeretettel várjuk, akik nem tudják az egész hétvégét velünk tölteni és csak egy napra jönnek.
Jöhet bármilyen Alfás, Alfával és OFF-al is. (Persze az OFF-osnak kettővel több páleszt kell inniuk! :)
Pénteken 16 órától várunk minden CarTársat, családját és barátaikat a helyszínen (aki pénteken jön igyekezzen 17-18 óráig odaérni, ha nem megy akkor ezt aznap 12h-ig jelezze nekem). A főnap szombaton lesz, 10:00-tól indulnak a programok játékok. A találkozó vasárnap délután ér véget.
- Autómustra.
- Közös sütés-főzés.
- A résztvevők helyi étel és italkülönlegességeinek kóstolása.
- Jó idő esetén, lehetőség van fürdőzésre a kemping saját strandján. Az északi part vize nagyon hamar süllyed, ezért az üzemeltetők kialakítottak egy olyan strandrészt, bójákkal elzárva, ami homokkal van feltöltve. Itt a felnőtteknek kb. térdig ér a víz és így a kisebb gyermekek is biztonságosan tudnak fürdeni.
- A gyermekeknek 14 elemből álló játszótér van kialakítva, EU szabványoknak megfelelően homokkal és a hinta alatt gumiszőnyeggel ellátva.
- A területen két homokkal feltöltött strandröplabda pálya van, de az egyiket strandfoci pályaként is lehet használni.
- Kerékpár kölcsönzés.
- Igény szerint horgászat.
Rossz idő esetén fedett helyiséget tudnak biztosítani az esti beszélgetésekhez.
Szombati csoportos vetélkedők:
- Alfa Romeo kvíz.
- Fotófelismerő verseny.
- Gyerekenek sorverseny és rajzverseny.
Játékok eredményét szombaton 18-19 óra magasságában összevonva értékeljük.
Péntek vacsora (18-19 h) kollektív tárcsázás: Pácolt sertéstarja, illetve csirkemell. Zöldséggel és friss kenyérrel.
Szombat ebéd (14-15 h) kollektív bográcsozás: A szokásos vegyespörkölt savanyúsággal és friss kenyérrel.
A többi étkezés egyénileg: Este általában nyársalni szoktunk, reggelire pedig a helyi ABC termékeit szoktuk fogyasztani.
Ital: Italként, a társak által az ország különböző részeiről hozott, gyümölcsből készült alkoholos italokat fogyasztjuk.
Az üdítő italokat mindenki saját maga hozza!
A pénteki vacsorára és a szombati ebédre - a tavalyihoz hasonlóan - droberto-nál lehet jelentkezni. A fa és nyársvas felajánlásokat, a pöri előkészítéshez a késeket, tálakat, deszkákat és a segítségeket örömmel fogadjuk.
Az utóbbit majd a VTT topicban pontosítjuk.
A szállásigényeket kérem, nekem jelezzétek, ne az üzemeltetőknek.
1. Sátorozás saját sátorban.
2. Mobilház (10 db).
3. Kőház (6 szoba).
Képeket a kemping oldalán találtok.
Kérek mindenkit, hogy a szállásfoglalást mielőbb jelezzétek.
Kempingnek fizetendő:
A kemping árait itt találjátok meg. Az árakból 10% kedvezményt kap az, aki fizetéskor a
159VTT-re hivatkozik, a kőházas szobákra 30% kedvezmény jár.
Szép-kártyával lehet fizetni a helyszínen.
droberto-nak fizetendő:
Szervezési költség: 1.500,-Ft/autó
Pénteki tárcsa: 1.500,-Ft/fő (14 év alatti gyerek 800,-/fő)
Szombati pörkölt: 1.500,-Ft/fő (14 év alatti gyerek 800,-/fő)
A szervezési költséget és az ételek árát előre (2018. május 26, vasárnapigig) kell kifizetni (így tudjuk megvenni az alapanyagokat).
Utalni úgy tudsz, hogy írsz nekem az üzenőfalamon, vagy e-mailben és én küldöm a bankszámlaszámom.
Ha a találkozóval kapcsolatban bármilyen kérdésed merül fel, írj a 159VTT topicba, vagy keresd droberto-t.
Összesen 32 jelentkező
1. Coyote Offosal plussz a család
2. Erhard 242 (Pure Energy) Onossal plusz a pereputty
3. ALFA159 Giulia QV
4. Piritu PHuBi 2.0
5. RomeoOne 159
6. Jorjie 146
8. droberto 159
9. Shadin Alfa. Fekete vagy piros. 2 éjszaka. Család.
10. zümi166 Angival, Csinossal
11. Giuntini 159 sw 2,4 JTDm Q-tronic Ferralfina
12. Atesz159 159 Sw 2.0 JTDm
13. psychoati 159 SW
14. Csabi 159 2.0
15. Ildiko 159SW
16. Lexlutor 159 sw
17. Liquid 159 Q4, családdal offkóz
18. WarbiRunner (Gyuri) Zen NiXoN
19. 159 Indigo Gray 2.4 Monster Off
20. tdemeter Giulia B-Tech
21. Fornitore Spider 916
22. alfa6papo 166 nehéz vassal és Mamóval pénteken
23. Dömpi (il dottore) Arkangyal+Gyöngy 147, család és 5 bringa, péntek-vasárnap
24. yani🍀 159SW TBi
25. FeriV6 156 - 2.5 V6
26. G-MANN megpróbálunk a gyerekekkel ellátogatni
27. esvé Gyors Júliával....remélem beengednek vele:)
28. alfaLazsy 159 SW + Párom
29. Chabbi QV
30. Bettus Májki :-) 147 1.9 JTDM
31. R33Z Giulia Quadrifoglio
32. TreOlivi Giulia Quadrifoglio
159VTT 8.0: 2020. 05.29-31.
Giuntini2020-01-26 18:51:29 // 2350
Igen, Davide Cironi hatalmas Alfás!
Piritu2020-01-26 18:29:32 // 2349
Szóval mindenki hozzon magával még egy embert! :-)
droberto2020-01-26 12:07:57 // 2348
A résztvevőkhöz, meg annyi a kérésem, hogy gondolkodjanak, hogy kit tudnak meghívni, személyesen invitálni. Barátok is jöhetnek.